Pooh

I Pooh i ze uno tra i pì famozi conplesi itałiani. I ze nati inte'l 1966 a Bołonja co na formasion diversa da cueła de deso. El primo singoło de suceso el ze sta "Picoea Katy" de'l 1968. Dopo cuesto A ghe ze "tanta voglia di lei" de'l 1971, "Noi due nel mondo e nell'anima" de'l 1972. Inte'l 1973, dopo tanti canbi de formasion entra Red Cansian, de Trevizo e da ałora i Pooh i ze senpre cuełi. Inte'l 1973 vien fora el disco "Parsifal" che el vende pì de 400 000 copie. I Pooh i ze stai i primi a uzar łe màchine de'l fumo, łe łuze i laser inte i conserti. Inte'l 1990 i Pooh i vinse Sanremo co ła canson "Uomini soli".
Inte'l 2009 el baterista Stefano D'Orasio, dopo 38 ani, el deside de łasar el conpleso. I Pooh i ndarà vanti, i continuerà in tre.

Ła conpozision de'l grupo, a'l prensipio costituìo da sincue ełementi, ła ga subìo de łe modifeghe inte'l córar dei oltra sincuant'ani de storia, anca se ła formasion co ła cuała i Pooh i ga conosùo i só majori sucesi, tra cui ła vitoria a'l 40º festival de Sanremo, ła ze stà cueła conponesta stabilmente par 36 ani, da'l 1973 a'l 2009, da Roby Facchinetti (tastiera), Dodi Battaglia (ghitara), Red Canzian (baso) e Stefano D'Orazio (bateria e, ocazionalmente, flauto).

Ła voze prensipałe ła ze cueła de Facchinetti, autor de ła major parte dei brani in copia co'l parołier Valerio Negrini, ma anca i altri menbri de'l grupo i ga contribuìo co de łe só conpozision e ze stàe voze sołiste inte i brani de só creasion. Inte'l 1986 i cuatro Pooh i ze stà insinjìi da'l presidente Francesco Cossiga de l'onorifisensa de cavałieri.

Altro inportante menbro dei Pooh A ze el basista Riccardo Fogli che inte'l 1973, dopo de l'àlbun Alessandra, el ga łasà el grupo par intrapréndar ła cariera da sołista tornando a farghe parte in ocazion de ła tournée de'l sincuantenałe, tra el 2015 e el 2016, e da novo inte'l 2023.

Inte'l córer de ła só cariera i Pooh i ga vendùo pì de 100 miłion de dischi, record asołuto par un conpleso itałian.

Categoria:Grupi muxicałi itałiani